Document ID: 32005R0783

KOMISIJAS REGULA (EK) Nr. 783/2005
(2005. gada 24. maijs),
ar ko groza II pielikumu Eiropas Parlamenta un Padomes Regulai (EK) Nr. 2150/2002 par statistiku attiecībā uz atkritumiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 25. novembra Regulu (EK) Nr. 2150/2002 par statistiku attiecībā uz atkritumiem (1), un jo īpaši tās 1. panta 5. punktu un 6. panta b) apakšpunktu,
tā kā:
(1)
Atbilstoši Regulas (EK) Nr. 2150/2002 6. pantam Komisijai jāparedz pasākumi minētās regulas īstenošanai.
(2)
Saskaņā ar Regulas (EK) Nr. 2150/2002 6. panta b) apakšpunktu Komisija var koriģēt minētās regulas pielikumos ietvertās specifikācijas.
(3)
Komisijas Regulā (EK) Nr. 574/2004 ir izstrādāts statistiskās nomenklatūras grozījums Regulas (EK) Nr. 2150/2002 I un III pielikumā. Lai ievērotu šo grozījumu, Regulas (EK) Nr. 2150/2002 II pielikums tagad jākoriģē.
(4)
Tādēļ Regula (EK) Nr. 2150/2002 attiecīgi jāgroza.
(5)
Šajā regulā paredzētie pasākumi ir saskaņā ar atzinumu, ko sniegusi Statistikas programmu komiteja, kas izveidota ar Padomes Lēmumu 89/382/EEK, Euratom (2),
IR PIEŅĒMUSI ŠO REGULU.
1. pants
Regulas (EK) Nr. 2150/2002 II pielikuma 2. iedaļu aizstāj ar tekstu, kas sniegts šīs regulas pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 24. maijā

Labels: 12
19
20